Diari Oficial de la Generalitat Valenciana


Sumari del DOGV 9507, del 09-01-2023 (2022/12161)

RESOLUCIÓ de 14 de desembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9507

Data del DOGV
:   09-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12557


Data del document
:   14-12-2022

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 14 de desembre de 2022, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2022/12207]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 73 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
També hi és aplicable la normativa específica universitària recollida en la Llei orgànica d'universitats, la Llei de la ciència i els Estatuts de la Universitat de València, així com en les bases d'aquesta convocatòria.  
  
1.3. Els processos selectius que es realitzen en cada convocatòria són mitjançant un concurs que consisteix en la valoració dels mèrits i, si és el cas, la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals dels aspirants  
Per a ser admesos, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar aspirants amb nacionalitat diferent a la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial que n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas d'aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través de l'adreça de correu electrònic: mgfmcj@gm.xv. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: anihwys@za.sz.  
3.2. El termini de presentació de les sol·licituds és de 10 dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el currículum en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen degudament acreditats en aquest moment del procediment; n'hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir als aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
5.3. Finalitzat el procés selectiu, la baremació de les persones aspirants i la proposta de contractació i de formació de la bossa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la bossa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://links.uv.es/GOo6oAT.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en lloc que s'indica en l'annex corresponent a la convocatòria que se sol·licita.  
  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1 Acabament o esgotament de la consignació pressupostària.  
7.3.2 Acabament de les tasques consignades al lloc de l'empleat o empleada dins del projecte.  
7.3.3 Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de Recursos Humans (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Recursos  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si escau, pot revisar les resolucions del tribunal d'acord amb l'esmentada norma.  
  
València, 14 de desembre de 2022.- El gerent (p. d. DOGV 30.05.2022): Juan Vicente Climent Espí.  
  
ANNEX I  
Projecte: «Waste to wealth: biorrefinería urbana ad-hoc para la obtención de bioproductos de valor añadido a partir de residuos. CPI-22-741». Finançat per l'Agència Estatal de Recerca ?AEI ?, Ministeri de Ciència i Innovació i per la Unió Europea a través del Fons Europeu de Desenvolupament Regional - FEDER - «Una manera de fer Europa».  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1564,00 euros (12 pagues).  
1.4. Funcions i tasques que s'han de desenvolupar:  
- Col·laborar en les tasques d'execució del projecte «Waste to wealth: biorefineria urbana ad-hoc per a l'obtenció de bioproductes de valor afegit a partir de residus».  
- Anàlisi de tecnologies de membranes de separació de gasos.  
- Anàlisi d'un sistema de producció de proteïnes unicel·lulars (SCP).  
- Aplicar metodologies basades en enfocaments de cicle de vida per a l'avaluació de sistemes de producció de SCP: E-LCA (avaluació del cicle de vida ambiental) i E-LCC (cost del cicle de vida ambiental).  
1.5. Objecte i Període: maximitzar la producció de proteïnes unicel·lulars segures per a la salut a partir de gas de síntesi obtingut a partir de residus urbans de valorització.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Enginyeria Bioquímica, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol  
1.6.2 Valencià: Certificat de nivell C1, o titulació equivalent.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
3.0.0.4 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
0.3.3.2 Per cada publicació en revistes científiques no relacionades en les llistes esmentades en el punt anterior: 0,25 punts.  
4.4.9.5 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Màster o coneixements en Enginyeria Bioquímica, o titulació equivalent.  
- Formació en gestió ambiental.  
- Experiència en estimació de costos i avaluació d'alternatives en l'àrea de tractament de residus.  
- Experiència en anàlisi químico en sector agroalimentari.  
- Experiència en cultius mixtos de microorganismes per al tractament de residus.  
- Experiència en sistemes de filtració aplicats al tractament d'aigües mitjançant cultius mixtos de microorganismes.  
- Coneixements de Python, Matlab i RStudi.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Alberto Bouzas Blanco, professor del Departament d'Enginyeria Química.  
Vocal 1: Angel Robles Martinez, professor del Departament d'Enginyeria Química.  
Vocal 2: Sacramento Ferrer Llusar, professora del Departament de Química Inorgànica.  
Vocal 3: Amparo Chafer Ortega, professora del Departament d'Enginyeria Química.  
Secretari: Luis Borras Falomir, professor del Departament d'Enginyeria Química.  
  
4. Comisió avaluadora suplent  
President: Francisco Javier Álvarez Hornos, professor del Departament d'Enginyeria Química.  
Vocal 1: Maria Victoria Ruano García, professora del Departament d'Enginyeria Química.  
Vocal 2: Miguel de la Guardia Cirugueda, professor del Departament de Química Analítica.  
Vocal 3: Aurora Seco Torrecillas, professora del Departament d'Enginyeria Química.  
Secretari: Benjamin Eduardo Solsona Espriu, professor del Departament d'Enginyeria Química.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Enginyeria Electrònica, de l'Escola Tècnica Superior d'Enginyeria (ETSE) de la Universitat de València.  
  
  
  
ANNEX II  
Projecte: «Fotoquímica coherente: modelando la propagación de paquetes de ondas electrónicos en moléculas. CPI-22-739». Finançat per l'Agència Estatal de Recerca ?AEI ?, Ministeri de Ciència i Innovació i per la Unió Europea a través del Fons Europeu de Desenvolupament Regional - FEDER - «Una manera de fer Europa??.  
  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1564,00 euros (12 pagues).  
1.4. Funcions i tasques que s'han de desenvolupar:  
- Caracterització de les superfícies d'energia potencial per a la molècula de benzè (i/o derivats) usant els paquets de programes d'estructura electrònica OpenMolcas i BAGEL.  
- Realització de simulacions teòriques per a l'estudi de dinàmica electrònica molecular per a estats catiònics coherents.  
- Simulació de l'evolució de paquets d'ones de forma semi-clàssica usant el formalisme de salt de superfícies de Tully per al benzè (i/o derivats).  
- Implementació d'un programari per a l'extracció de les dades recaptades en les simulacions semi-clàssiques i conversió a una base de dades compatible amb el programa Quantics.  
- Desenvolupament de programari per a la simulació de dinàmica quàntica en presència de camps elèctrics.  
1.5. Objecte i Període: implementació i aplicació de mètodes teòrics de dinàmica molecular electrònica per a estats catiònics coherents.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Química, o titulació equivalent.  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol  
1.6.2 Màster en Química Teòrica, o en Computacional, o titulació equivalent.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
4.1.2.8 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
7.4.4.8 Per cada publicació en revistes científiques no relacionades en les llistes esmentades en el punt anterior: 0,25 punts.  
0.2.0.4 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Coneixements d'Anglès B2, o titulació equivalent.  
- Coneixements de programació.  
- Experiència en càlculs químic-quàntics.  
- Experiència en l'estudi de la química de l'estat electrònic excitat.  
  
- Experiència en l'ús de programes químic-quàntics: OpenMolcas i BAGEL.  
- Experiència en la redacció d'articles científics.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Eugenio Coronado Miralles, professor del Departament de Química Inorgànica.  
Vocal 1: Javier Segarra Marti, investigador de l'Institut de Ciència Molecular.  
Vocal 2: Sacramento Ferrer Llusar, professora del Departament de Química Inorgànica.  
Vocal 3: Rosella Cecilia Mello Centonze, professora del Departament de Química Orgànica.  
Secretari: Enrique Garcia-España Monsonis, professor del Departament Química Inorgànica.  
  
4. Comissió avaluadora suplente  
President: Daniel Roca SanJuan, professor del Departament de Química Física.  
Vocal 1: Julia Pérez Prieto, professora del Departament de Química Orgànica.  
Vocal 2: Miguel de la Guardia Cirugueda, professor del Departament de Química Analítica.  
Vocal 3: Carmen Molins Legua, professora del Departament de Química Analítica.  
Secretari: José Gomez Garcia, professor del Departament de Química Inorgànica.  
Per a les comunicacions i qualsevol problema que puga sorgir, la comissió avaluadora té la seu a l'Institut de Ciència Molecular (ICMOL), de la Universitat de València.  
  
  
  
ANNEX III  
Projecte: «Waste to wealth: biorrefinería urbana ad-hoc para la obtención de bioproductos de valor añadido a partir de residuos. CPI-22-740». Finançat per l'Agència Estatal de Recerca ?AEI ?, Ministeri de Ciència i Innovació i per la Unió Europea a través del Fons Europeu de Desenvolupament Regional - FEDER - «Una manera de fer Europa?-  
  
Oferta pública d'un lloc de treball d'investigador/a no doctor/a.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a no doctor/a.  
Grup: A, subgrup: A1  
1.2. Jornada de treball: 35 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1564,00 euros (12 pagues).  
1.4. Funcions i tasques que s'han de desenvolupar:  
- Col·laborar en les tasques d'execució del projecte.  
- Anàlisi de tecnologies de separació per maximitzar la recuperació de nitrogen amoniacal d'efluents de fermentació de residus urbans.  
  
- Anàlisi d'un sistema d'enriquiment i acumulació de PHA.  
- Aplicar metodologies basades en enfocaments de cicle de vida per a l'avaluació de sistemes de producció de PHA: E-LCA (avaluació del cicle de vida ambiental) i E-LCC (cost del cicle de vida ambiental).  
1.5. Objecte i Període: maximització de la producció de polihidroxialcanoats a partir d'acetat i àcids grassos volàtils mixtos obtingut de la valorització de residus urbans.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1 Titulació: grau en Enginyeria Química, o titulació equivalent.  
  
Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de 30 dies des de la data d'obtenció de l'esmentat títol  
1.6.2 Màster en Enginyeria Química, o titulació equivalent.  
  
2. Barem  
2.1. Mèrits preferents:  
2.1.1 Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
2.1.2 Beca de col·laboració del Ministeri d'Educació: 0,05 punts.  
2.1.3 Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4 Publicacions científiques relacionades amb l'objecte del contracte (fins un màxim de 1,70 punts):  
6.4.0.2 Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
1.6.2.6 Per cada publicació en revistes científiques no relacionades en les llistes esmentades en el punt anterior: 0,25 punts.  
7.2.6.0 Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Formació en control avançat de processos.  
- Experiència en processos d'extracció aplicats al sector agroalimentari.  
- Experiència en caracterització de materials polimèrics d'origen natural.  
- Experiència en desenvolupament de biopolímers.  
- Experiència en caracterització de productes derivats d'aliments.  
- Formació en Matlab.  
- Formació en Aspen HYSYS i Aspen Plus.  
La Comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Alberto Bouzas Blanco, professor del Departament d'Enginyeria Química  
Vocal 1: Angel Robles Martinez, professor del Departament d'Enginyeria Analítica.  
Vocal 2: Sacramento Ferrer Llusar, professora del Departament de Química Inorgànica.  
Vocal 3: Amparo Chafer Ortega, professora del Departament d'Enginyeria Química.  
Secretari: Luis Borras Falomir, professor del Departament d'Enginyeria Química.  
  
4. Comissió avaluadora suplent  
President: Francisco Javier Álvarez Hornos, professor del Departament d'Enginyeria Química.  
Vocal 1: Maria Victoria Ruano Garcia, professora del Departament d'Enginyeria Química.  
Vocal 2: Miguel de la Guardia Cirugeda, professor del Departament de Química Analítica.  
Vocal 3: Aurora Seco Torrecillas, professora del Departament d'Enginyeria Química.  
Secretari: Eduardo Benjamin Solsona Espriu, professor del Departament d'Enginyeria Química.  
  
Per a les comunicacions i qualsevol problema que puga sorgir, la comissió avaluadora té la seu al Departament d'Enginyeria Electrònica, de l'Escola Tècnica Superior d'Enginyeria (ETSE), de la Universitat de València.  
  
  
ANNEX IV  
Projecte: «Desarrollo de técnicas moleculares para la identificación de diatomeas bentónicas en las aguas continentales europeas. CPI-22-764» a càrrec del Programa d'ajudes per a la contractació de personal de suport vinculat a un projecte d'investigació o de transferència tecnològica, (CIAPOT/2021/8), convocades per Resolució de 14 de septembre de 2021, de la Conselleria d'Innovació, Universitats, Ciència i Societat Digital.  
  
Oferta pública d'un lloc de treball de tècnic/a especialista de suport a la investigació.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Tècnic/a especialista de suport a la investigació.  
Grup: B.  
1.2. Jornada de treball: 35 hores setmanals.  
1.3. Dotació de l'ajuda: Segons allò establert a l'Annex VI, punt Primer, apartat 3, de la Resolució de 14 de setembre de 2021, de la Conselleria d'Innovació, Universitats, Ciència i Societat Digital, per la que es convoquen, per a l'exercici 2022, subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 9185 / 30.09.2021).  
1.4. Funcions i tasques que s'han de desenvolupar:  
A més de a la seu de la UVEG, aquest lloc inclou treball en camp en llocs naturals i ocasionalment, en laboratoris d'altres entitats de recerca diferents a la UVEG. Les funcions a realitzar seran:  
- Preparació de campanyes de mostreig.  
- Presa de mostres en ecosistemes aquàtics epicontinentals o similars.  
- Posada a punt dels mètodes analítics i la seva validació.  
- Preparació de les solucions i reactius.  
- Anàlisi microbiològica, bioquímica i fisicoquímica d'aigua i sediments naturals mitjançant diferents tècniques de laboratori.  
- Extracció i processament del DNA de les mostres biològiques recol·lectades, incloent la seva purificació per a la seqüenciació.  
- Maneig de bases de dades ambientals i de programari associat, i anàlisi estadístiques.  
- Participació en reunions i redacció d'informes periòdics.  
1.5. Objecte i Període: suport en transferència tecnològica.  
La duració del contracte estarà determinada per la duració màxima de les ajudes que financen el contracte segons l'Ordre 19/2020, d'1 d'octubre, de la Conselleria d'Innovació, Universitats, Ciència i Societat Digital, per la qual s'aproven les bases reguladores per a la concessió de subvencions del Programa per a la promoció de la investigació científica, el desenvolupament tecnològic i la innovació a la Comunitat Valenciana i per la disponibilitat pressupostària.  
1.6. Requisits:  
1.6.1. Titulació: tècnic superior, o titulació equivalent.  
  
2. Barem.  
2.1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
2.2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
2.3. Altres mèrits preferents relacionats amb l'objecte del contracte, experiència prèvia i coneixements concrets: fins a 4 punts.  
- Principalment experiència en tècniques d'anàlisi microbiològica, bioquímic i fisicoquímica d'aigua i sediments naturals. Es valorarà addicionalment coneixement en tècniques de citometria de flux i cromatografia líquida.  
- Experiència en l'extracció d'àcids nucleics i nocions d'anàlisi genètica de tipus metabarcoding.  
. - Experiència en la logística associada a la preparació de campanyes de mostreig, i en la presa de mostres de camp en ecosistemes aquàtics epicontinentals o similars.  
- Maneig de bases de dades ambientals i de programari associat (ex. Excel, Access), coneixements bàsics d'anàlisi estadístiques (ex. SPSS).  
- Experiència en la redacció d'informes.  
La Comissió podrà acordar la realització d'una entrevista amb l'objecte de concretar millor la valoració dels mèrits preferents: fins a 2 punts.  
  
3. Comissió avaluadora titular  
President: Juan Salvador Monros Gonzalez, professor del Departament de Microbiologia i Ecologia.  
Vocal 1: Antonio Camacho Gonzalez, professor del Departament de Microbiologia i Ecologia.  
Vocal 2: Rosario Gil Garcia, professora del Departament de Genètica.  
Vocal 3: Francesc Mesquita Joanes, professor del Departament de Microbiologia i Ecologia.  
Secretària: Maria José Carmona Navarro, professora del Departament de Microbiologia i Ecologia.  
  
4. Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Javier Armengol Díaz, professor del Departament de Microbiologia i Ecologia.  
Vocal 2: Rodolfo Gozalo Gutiérrez, professor del Departament de Botànica i Geologia.  
Vocal 3: M Teresa Anton Pardo, professora del Departament de Microbiologia i Ecologia.  
Secretària: Misericordia Jiménez Escamilla, professora del Departament de Microbiologia i Ecologia.  
.  
Per a les comunicacions i qualsevol problema que puga sorgir, la comissió avaluadora té la seu a l'Institut Cavanilles de Biodiversitat i Biologia Evolutiva, (ICBiBE),), de la Universitat de València.